"Om herinneringe te maak is een van die grootste verjaarsdaggeskenke vir my. Daarom is hierdie roadtrip ’n groot geskenk van Ivan (Botha). Ek verjaar die hele week al."
"Hierdie jaar was veral ’n lewensveranderende jaar. En ek is dankbaar vir die Oranjerivier wat op die regte tyd oor my lewe gekom het."
"Die vier weke van verfilming het ons gedwing om af te skakel. Ons het vir ses dae hard gewerk en op die sewende dag, ’n Sondag, het ons gerus. Ons het dan ons voete in die water gesit en rustig geword soos die son ons warm bak. Ons het verleer om elke oomblik te koester, ons laat toe dat tyd verby ons jaag. Ons mis die kleinste detail in ons lewe."